গোৱেৰাই দেউতাকৰ পৰা দবা খেলিবলৈ শিকিছিল আৰু ১২ বছৰ বয়সত স্থানীয় প্ৰতিযোগিতাবোৰত অংশগ্ৰহণ কৰিব পৰা হৈছিল। বয়ঃসন্ধিৰ সময়ত আৰু ওৰেটো জীৱনেই তেওঁ কবিতাৰ প্ৰতি আকৰ্ষণ অনুভৱ কৰিছিল। তেওঁ বিশেষকৈ পাবলো নেৰুদা, জন কিটছ্, এণ্টনিঅ' মাছাড', ৱাল্ট হুইটমেন আদি কবিসকলৰ কবিতা পঢ়িছিল। তেওঁ ৰুডিয়াৰ্ড কিপলিঙৰ "ইফ্" কবিতাটো অন্তঃকৰণেৰে আবৃত্তি কৰিব পাৰিছিল। তেওঁলোকৰ ঘৰত তিনিহাজাৰতকৈও অধিকসংখ্যক কিতাপ আছিল, যিবোৰ কিতাপে গোৱেৰাক এজন উৎসাহী আৰু উদ্যমী পাঠক হ'বলৈ প্ৰেৰণা যোগাইছিল৷ কাৰ্ল মাৰ্ক্স, উইলিয়াম ফ'কনাৰ, আণ্ড্ৰে গাইড, এমিলিঅ' ছালগাৰি আৰু জুল ভাৰ্ণৰ কিতাপ তাৰ ভিতৰত উল্লেখনীয়৷ ইয়াৰ উপৰিও তেওঁ জৱাহৰলাল নেহৰু, ফ্ৰান্‌জ কাফ্‌কা, এলবাৰ্ট ক্যামু, ভ্লাডিমিৰ পুটিন, জাঁ পল ছাট্ৰে, এনাটল ফ্ৰান্স, ফ্ৰেডেৰিখ এঞ্জেলছ্, এইচ্ছ. জি. ৱেলছ আৰু ৰবাৰ্ট ফ্ৰ'ষ্টৰ কিতাপো পঢ়িছিল। বয়স বাঢ়ি অহাৰ লগে-লগে তেওঁৰ অধ্যয়নপিপাসু মনটোক লেটিন আমেৰিকাৰ লেখকসকলৰ সৃষ্টিৰাজীয়েও আকৰ্ষিত কৰিছিল।

কিউবাৰ বিপ্লৱ আৰু বিদ্ৰোহ
জন্ম আৰু শিক্ষা
বৌদ্ধিক আৰু সাহিত্যিক অনুৰাগ
মটৰ-চাইকেল যাত্ৰা